stanford-oval/wikipedia huggingface dataset:
Faucett Perún lento 251

| Faucett Perún lento 251 |
| --- | --- |
 Onnettomuuskoneen kaltainen Faucett Perún Boeing 737-200.
Yhteenveto
Päivämäärä:  29. helmikuuta 1996
Onnettomuustyyppi:  törmäys maastoon
Tapahtumapaikka:  Arequipa, Peru
 :  16°20′27″S, 071°34′09″W
Lähtöpaikka:  Jorge Chávezin kansainvälinen lentoasema, Lima, Peru
Välilaskupaikka:  Rodrígues Ballónin kansainvälinen lentoasema, Arequipa, Peru
Määränpää:  Coronel FAP Carlos Ciriani Santa Rosan kansainvälinen lentoasema, Tacna, Peru
Kuolleita:  123
Loukkaantuneita:  0
Eloonjääneitä:  0
Lentokone
Konetyyppi:  Boeing 737-222
Lentoyhtiö:  Faucett Perú
Rekisteritunnus:  OB-1451
Matkustajia:  117
Miehistöä:  6
Faucett Perún lento 251 oli Faucett Perún Perun sisäinen reittilento Limasta Arequipan kautta Tacnaan. Lennolla 29. helmikuuta 1996 käytetty Boeing 737-222 törmäsi kukkulaan lähestyessään Arequipaa lennettyään lähestymisen aikana liian matalalla.
Lennolla oli 117 matkustajaa ja kuusi miehistön jäsentä. Kaikki 123 koneessa ollutta kuolivat maahansyöksyssä. Se on Perun historian pahin lento-onnettomuus.
Tapahtumat

Lento 251 lähti Limasta kello 19.10. Se lensi mittarivirheen vuoksi matalammalla kuin oli tarkoitus: kun kapteeni ilmoitti lennonjohdolle koneen lentävän 9 500 jalassa, todellinen lentokorkeus oli 8 460 jalkaa. Niinpä kone lähestyi matalammalla kuin oli turvallista. Kello 20.25 lentäjä pyysi lennonjohtoa laittamaan kiitotien valot kirkkaammalle, koska hän ei nähnyt niitä, vaikka oli jo lähellä lentoasemaa. Lennonjohto vastasi valojen olevan jo kirkkaimmalla mahdollisella asetuksella. Pian tämän jälkeen kone osui kukkulaan. Koneen runko kulki ensimmäisen kukkulan yli ja törmäsi sen jälkeen toiseen kukkulaan. Ensimmäisen osumakohdan korkeus oli 8 015 jalkaa, kun Arequipan lentoasema on 8 404 jalkaa merenpinnan yläpuolella.
Windsor (Ontario)

| Windsor (City of Windsor) |
| --- | --- |

 Windsor
 Koordinaatit: 42°18′51″N, 83°02′13″W 
Valtio:   Kanada
Provinssi:  Ontario
Perustettu:  1854
Hallinto:  
 – Hallinnon tyyppi:  Windsorin kaupunginvaltuusto
 – Pormestari:  Eddie Francis
Pinta-ala:  
 – Maa:  146,38 km²
 – Metropolialue:  1 022,30 km²
Korkeus:  190 m
Väkiluku (2016):  217 188 
 – Väestötiheys:  1 483,8 as./km²
 – Metropolialue:  329 144
 – Väestötiheys metropolialue:  322,0 as./km²
Aikavyöhyke:  UTC-5
 – Kesäaika:  UTC-4
Postinumero:  N8P–N8T, N8W–N9G
Suuntanumero(t):  519 ja 226
Lempinimi::  Rose City, The Automotive Capital of Canada
Motto::  The river and the land sustain us
 
 citywindsor.ca 
Infobox OKVirheellinen NIMI-arvo: 
Windsor on Kanadan eteläisin kaupunki, joka sijaitsee Detroitin kaakkoispuolella Ontarion provinssissa. kaupungissa asuu runsas 217 000 ihmistä (VL 2016).
Windsoria ja Detroitia erottavat toisistaan Detroitjoki ja Saint Clairin järvi. Kaupunkien välille on rakennettu Ambassador-silta ja kaksi tunnelia auto- ja junaliikenteelle. Windsor on Kanadan ainoa kaupunki, josta täytyy matkustaa pohjoiseen päästäkseen Yhdysvaltoihin. Windsorin ja Québecin kaupungin väliin jäävä Québecin–Windsorin käytävä on Kanadan tiheimmin asuttua aluetta.
Windsor-Detroit International Freedom Festivalin ilotulituksia.
Windsor on Oshawan ohella Kanadan suurimpia autoteollisuuskaupunkeja, mikä johtuu suureksi osaksi Detroitin läheisyydestä. Kaupungissa on Daimlerin, General Motorsin ja Fordin tehtaat sekä niiden toimintaa tukevaa teollisuutta. Suosittuja nähtävyyksiä ovat muun muassa kaupungin eläväinen keskusta, kasino (Caesars Windsor), Odetten veistospuisto, Ojibwayn luonnonpuisto sekä lähistöllä sijaitseva Point Peleen kansallispuisto. Kaupunki oli aikoinaan tärkeä maahantuloreitti amerikkalaisille orjapakolaisille sekä merkittävä alkoholin salakuljetusreitti Yhdysvaltoihin kieltolain aikaan.
Kesä–heinäkuun vaihteessa Windsorissa ja Detroitissa järjestetään kaksiviikkoinen kansainvälinen festivaali, Windsor-Detroit International Freedom Festival. Festivaali huipentuu maailman suurimpiin lukeutuviin ilotulituksiin, joilla juhlistetaan Kanada-päivää 1. heinäkuuta ja Yhdysvaltain itsenäisyyspäivää 4. heinäkuuta. Tapahtuma houkuttelee joka vuosi 3,5 miljoonaa kävijää.
Urheiluseurat

Windsor Spitfires, OHL – Jääkiekko
Windsor St. Clair Saints, MLH – Jääkiekko
Windsor AKO Fratmen, Canadian Junior Football League – Jalkapallo
Windsor Border Stars, CSL – Jalkapallo
Kuuluisia windsorilaisia

Bob Probert, entinen NHL-pelaaja
Tie Domi, entinen NHL-pelaaja
Sean Burke, entinen NHL-pelaaja
Ken Daneyko, entinen NHL-pelaaja
Ed Jovanovski, NHL-pelaaja
Joel Quenneville, entinen NHL-pelaaja
Kyle Wellwood, NHL-pelaaja
Alexander ”Skip” Spence, muusikko
Shania Twain, laulaja
Tamia, R&B-laulaja
Oliver Platt, näyttelijä
Paul Martin, entinen pääministeri
Aiheesta muualla

Kuvia tai muita tiedostoja aiheesta Windsor Wikimedia Commonsissa
Fanny Churberg (kirja)

| Fanny Churberg |
| --- | --- |

Kirjailija:  Riitta Konttinen
Kansitaiteilija:  Fanny Churberg
Kieli:  Suomi
Genre:  taiteilijaelämäkerta
Kustantaja:  Otava
Julkaistu:  2012
Ulkoasu:  Heikki Kalliomaa
Sivumäärä:  199
ISBN:  978-951-1-26111-7
Löydä lisää kirjojaKirjallisuuden teemasivulta
Fanny Churberg on taiteilija Fanny Churbergista kertova elämäkertateos, jonka on kirjoittanut professori Riitta Konttisen tutkimustyönsä perusteella. Teos on ilmestynyt vuonna 1994 ja uudistettuna laitoksena 2012, molemmat Otavan kustantamina.
Uuden laitoksen julkaisu liittyy Turun taidemuseossa kesällä 2012 ja Amos Andersonin taidemuseossa syksyllä 2012 järjestettävään Churberg-näyttelyyn.
Teoksessa Konttinen käy perusteellisesti läpi Churbergin elämänvaiheet sekä selvittää hänen taiteensa arvostuksen eri vaiheita. 1800-luvulla häntä ei ymmärretty, ja toisaalta naisen asema taiteilijana oli roolipaineiden vuoksi hankala. Arvostusta alkoi ilmaantua vasta vuosikymmenien jälkeen 1920-luvulla.
Churbergin arvon nostivat esiin Signe Tandefelt, Ester Ståhlberg, Helena Westermarck ja Aune Lindström, ja samalla linjalla jatkaa tässä teoksessa Riitta Konttinen. Konttinen käy läpi myös kysymystä, miksi Churberg yhtäkkiä lopetti maalaamisen ja siirtyi käsityön pariin. Churberg itse ei ole käsitellyt syitä, mutta Konttisen mukaan kyseessä saattoi olla eri tekijöiden yhteisvaikutus. Hän kuitenkin jättää vastauksen avoimeksi.
Leena Rossi nostaa teoksen arviossa esiin joitakin puutteita, kuten sen, ettei teokseen ole liitetty asia- ja henkilöhakemistoa, ja siitä puuttuu myös taiteilijaelämäkerroissa tavallinen luettelo taiteilijan elämän käännekohdista, näyttelyistä ja matkoista. Teoksen rauhallinen ulkoasu saa Rossilta kiitosta, samoin runsas kuvitus.
Aiheesta muualla

Riitta Konttinen, Fanny Churberg Otava. Arkistoitu 31.7.2012. Viitattu 26.6.2020.
Eteläinen suuralue

Eteläinen suuralue on yksi Tampereen suuralueista. Eteläiseen suuralueeseen kuuluvat Härmälän, Koivistonkylän, Peltolammin, Hatanpään, Nekalan, Muotialan ja Vuoreksen suunnittelualueet.
Fable

| Fable |
| --- | --- |

Kehittäjä:  Big Blue Box Lionhead Studios (Lost Chapters) Robosoft Technologies (Mac OS X)
Julkaisija:  Microsoft Game Studios Feral Interactive (Mac OS X)
Jakelija:  Steam
Suunnittelija:  Peter Molyneux
Säveltäjä:  Danny Elfman Russell Shaw
Pelisarja:  Fable
Julkaistu:  XboxEU 8. lokakuuta 2004NA 14. lokakuuta 2004JP 14. maaliskuuta 2005 Xbox (Lost Chapters)NA 18. lokakuuta 2005EU 21. lokakuuta 2005 Microsoft WindowsNA 20. syyskuuta 2005EU 23. syyskuuta 2005 Mac OS X 31. maaliskuuta 2008
Lajityyppi:  toimintaroolipeli
Pelimuoto:  yksinpeli
Ikäluokitus:  ESRB: M  Virheellinen ESRB-arvo, PEGI: 16Virheellinen PEGI-arvo
Alusta:  Xbox, Microsoft Windows, Mac OS X
Jakelumuoto:  DVD ja digitaalinen lataus
Lisää peliartikkeleitaVideopelien teemasivulla
Infobox OK : 
Fable on Big Blue Boxin kehittämä ja Microsoft Game Studiosin alun perin vuonna 2004 julkaisema toimintaroolipeli.
Peli on julkaistu Xboxille, Microsoft Windowsille ja Mac OS X:lle.
Fablen tarina perustuu Albionin kuvitteelliseen maailmaan. Pelistä on julkaistu myös laajennettu versio Fable: The Lost Chapters.
Pelijulkaisut

Fable: The Lost Chapters (2005) on laajennettu uudelleenjulkaisu
Fable Anniversary (2013) on remasteroitu versio Fable: The Lost Chapters -pelistä
Pelaaminen > Hahmo

Pelin edestessä sankari kasvaa. Pelaajan taistellessa paljon miekalla, pelihahmon lihakset kasvavat. Taikurina pelatessa voima rätisee hahmon sormenpäissä. Jos hahmo piileskelee varjoissa jousen kanssa, iho vain kalpenee. Parturissa pelaaja voi valita hahmolleen erilaisia partoja ja viiksiä. Hahmon voi myös tatuoida.
Juoni

Fable kertoo pojasta, jonka kylään hyökkää ryhmä rosvoja. Rosvot tappavat jokaisen paitsi pojan äidin ja siskon, jotka eivät suostu kertomaan missä poika on. Yksi Heroes Guildin jäsen hakee pojan palavasta kylästä ja vie hänet Heroes Guildin linnaan. Siellä poika opettelee taistelutaitoja (miekkailu, jousella ampuminen ja taikuus). Kun poika on oppinut taistelemaan, hän pääsee Guildin jäseneksi. Siitä alkaa seikkailu, jossa hän yrittää pelastaa siskoaan ja äitiään.
Aiheesta muualla

Fable MobyGamesissa (englanniksi)
Eteläinen maakunta (Sambia)

| Eteläinen maakunta |
| --- | --- |

 Eteläisen maakunnan piirit vuonna 2022
Valtio:   Sambia
Hallinto:  
 – hallinnollinen keskus:  Livingstone
Pinta-ala:  85283 km²
Väkiluku:  2 195 416
Eteläinen maakunta (Southern Province) on yksi Sambian maakunnista. Sen pinta-ala on 85283 km2. Hallinnollisesti Eteläinen maakunta jakautuu 13 piiriin, jotka ovat Chikankata, Choma, Gwembe, Kalomo, Kazungula, Mazabuka, Monze, Namwala, Livingstone, Pemba, Siavonga, Sinazongwe ja Zimba.
Eteläisen maakunnan väkiluku on 2 195 416, josta noin puolet ovat miehiä ja puolet naisia. Maakunnan piireistä väestönkasvu on suurinta Gwemben piirissä (4,5 %), Siavongan piirissä (4,4 %) ja Kalomon piirissä (4,4 %). Eteläisen maakunnan merkittävimpiä elinkeinoja ovat karjankasvatus, maissintuotanto, turismi sekä energiantuotanto. Lisäksi alueella kasvatetaan maapähkinöitä, durraa, vehnää ja soijapapuja.
Ensio Hukkataival

Kurt Ensio Napoleon Hukkataival, vuoteen 1935 Helin (26. marraskuuta 1913 Viipuri – 6. marraskuuta 2000 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.
Hukkataipaleen vanhemmat olivat insinööri Wladislaw Willga ja luontaishoitaja Maria Henriikka Helin ja puolisot 1939–1949 Martta Inkeri Hyttinen ja vuodesta 1950 Toini Annikki Idman. Hukkataival kävi kansakoulun ja perehtyi saamansa stipendin turvin ulkomainontaan Euroopassa 1958. Hän teki myös opintomatkat Yhdysvaltoihin ja Kanadaan. Hukkataival toimi eri tehtävissä lehti- ja liikealalla, oli Sähkö Oy Siemensin konttoristi 1943–1944. Suomen Sotilas -lehden konttoripäällikkö 1943–1945 ja Oy Suomen Ulkomainonta Ab:n, sittemmin Oy Ulkomainos Ab, perustaja 1946, apulaisjohtaja 1946–1948, toimitusjohtaja 1948–1970 ja johtokunnan puheenjohtaja 1956–1984.  Häntä voidaan pitää ulkomainonnan uranuurtajana Suomessa. Hukkataipaleella oli myös useita liike-elämän, maanpuolustuksen, seurakunnallisia ja muita luottamustehtäviä, kuten SOS-Lapsikylä -yhdistyksen puheenjohtajuus vuodesta 1962. Talvisodassa vaikeasti haavoittunut ja sotainvalidiksi jäänyt Hukkataival oli sotilasarvoltaan reservin vääpeli. Hän sai kauppaneuvoksen arvonimen 1967, ensimmäisenä henkilönä mainosalalla. Hukkataipaleen Ulkomainos-yritys sai vuoden yrittäjäpalkinnon 1971, sekin ensimmäinen alallaan.
Fastjet

fastjetin logo.
fastjet Tanzanian Airbus A319 Dar es Salaamissa.
fastjet plc on brittiläinen holdingyhtiö. Se omistaa fastjet-nimellä toimivia afrikkalaisia halpalentoyhtiöitä. Sen tytäryhtiöitä ovat vuonna 2011 perustettu fastjet Tanzania ja lokakuussa 2015 toiminnan aloittanut fastjet Zimbabwe.
fastjet-lentoyhtiöt lentävät joulukuussa 2015 kymmeneen kohteeseen kuudessa maassa, ja niiden laivastoihin kuuluu yhteensä kuusi Airbus A319-100 -lentokonetta.
Aiheesta muualla

fastjetin kotisivut (englanniksi)
Zbigniew Seifert

Zbigniew Seifert (6. kesäkuuta 1946 − 15. helmikuuta 1979) oli puolalainen jazzviulisti ja saksofonisti.
Seifert soitti Tomasz Stańkon kvintetissä 1970-luvun alussa. Samoihin aikoihin hän jätti saksofonin ja keskittyi viulun soittamiseen. Hänen musiikkinsa otti paljon vaikutteita John Coltranesta. Seifertista tuli yksi tärkeimmistä moderneista jazz-viulisteista ennen kuin hän kuoli syöpään 1979.
Aiheesta muualla

Passion - Zbigniew Seifert dokumentti (Arkistoitu – Internet Archive)
Fasternan kirkko

| Fasternan kirkko Fasterna kyrka |
| --- | --- |

Kirkkokunta:  Ruotsin kirkko
Hiippakunta:  Uppsalan hiippakunta
Seurakunta:  Fasternan seurakunta
Rakentamisvuosi:  1806
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Fasternan kirkko on Ruotsissa Norrtäljen kunnassa sijaitseva kirkkorakennus. Se on ristikirkko, jossa on kupolitorni keskellä. Kirkko on otettu käyttöön vuonna 1806. Vanha keskiaikainen harmaakivikirkko purettiin, kun nykyinen kirkko valmistui.
Kirkko rakennettiin, kun Gimon ruukin omistaja perusti takomon Rånäsiin, jolloin taajama alkoi kasvaa ja vanha kirkko kävi pieneksi. Rakennussuunnitelmat teki Neosander ja niitä muokkasi Olof Tempelman. Esikuvana toimi Adolf Fredrikin kirkko Tukholmassa, jonka on suunnitellut C. F. Adelcrantz.
Rakennuksessa käytettiin vanhoja perustuksia sen verran kuin voitiin. Uudet osat tehtiin tiilistä ja tornin ylimmät osat puusta. Kuori on peräisin 1600-luvulta. Viimeisin restaurointi on tehty 1986.
Kirkon lähellä sijaitsevat Mörbyn linnanrauniot, josta tuotuja kiviä on käytetty myös tämän kirkon rakentamisessa.
Aiheesta muualla

Wikimedia Commonsissa on kuvia tai muita tiedostoja aiheesta .
Rimbo pastorat: Fasterna kyrka (Arkistoitu – Internet Archive) (ruotsiksi)
Norrtälje museum: Fasterna kyrka (Arkistoitu – Internet Archive) (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Fasterna kyrka
Käännös suomeksi
École pratique des hautes études

École pratique des hautes études (EPHE) on Pariisissa sijaitseva korkeakoulu, mutta ei yliopisto klassisessa mielessä.
EPHE perustettiin 31. heinäkuuta 1868 Ranskan opetusministeri Victor Duruyn asetuksella, ja se on yksi suurista korkeakouluista. Pääajatuksena oli valmistaa opiskelijoita tutkimukseen osallistumalla tutkimusharjoitteluun. Mitään tutkintotodistuksia ei vaadittu eikä myönnetty.
Sen uskontotieteen ja historian tutkinnot ovat maailman parhaita.kenen mukaan?
EPHE on jatkuvasti kouluttanut maailmanluokan asiantuntijoita Aasian ja islamin tutkimuksen alalla, ja heidän joukossaan on investointipankkiireja, diplomaatteja ja näihin aloihin erikoistuneita sotilasupseereita.
Kuuluisia valmistuneita

Safi Faye, senegalilainen tohtoriksi väitellyt kansatieteilijä ja elokuvaohjaaja
Norman Finkelstein, amerikanjuutalainen politiikantutkija ja kirjailija
Mariama Hima, Nigerin ensimmäinen naispuolinen elokuvaohjaaja
Ferdinand de Saussure, sveitsiläinen indoeurooppalaisten kielten tutkija
Fama (1795)

| Fama |
| --- | --- |


Aluksen vaiheet
Rakentaja:  Astilleros Real, Cartagena
Laskettu vesille:  30. toukokuuta 1795
Poistui palveluskäytöstä:  vallattu 5. lokakuuta 1804
Loppuvaihe:  myyty 1812
Tekniset tiedot
Uppouma:  1 112 t
Pituus:  39,7 m (köli)
Leveys:  13 m
Syväys:  3,91 m
Miehistöä:  302
Aseistus
Aseistus:  tykkikansi: 26 × 12 naulan tykkiä puoli- ja etukansi: 8 × 6 naulan tykkiä
Fama (Santa Victoria) oli Espanjan laivaston vuonna 1795 vesillelaskettu 34-tykkinen fregatti.
Valmistus

Alus tilattiin 20. joulukuuta 1791 Cartagenasta viimeisenä 12 naulan fregattina. Alus laskettiin vesille 30. toukokuuta 1795.
Palvelus

Alus lähti 22. marraskuuta 1795 Cádizista amiraali Ignacio María de Álava y Sáenz de Navarreten laivaston mukana Filippiineille päällikkönään Pedro de Vargas. Laivaston muut alukset olivat linjalaivat Europa, Montañés ja San Pedro Apóstol sekä fregatti Nuestra Señora del Pilar. Laivasto jatkoi 10. lokakuuta 1796 Concepcionista Chilestä Manilaan, missä taifuuni vaurioitti pahoin laivastoa tehden sen käyttökelvottomaksi lähes pariksi vuodeksi. Espanjan ja Britannian välinen sota puhkesi.
Korjausten valmistuttua Álava yritti estää Britanian Kiinan kaupan. Tammikuussa 1797 käydyn tuloksettoman taistelun jälkeen hän määräsi Faman ja Europan Makaoon tuhoamaan Helmijoen estuaarissa ankkurissa olevat brittiläiset kauppa-alukset. Operaation epäonnistuttua alukset palasivat Manilaan.
Alus lähti 11. syyskuuta 1797 Cavitesta päällikkönään José de Robredo y Lea saattaen Manila galleoni Magallanesin Acapulcoon, jonne ne saapuivat 2. tammikuuta 1798. Alus lähti 11. maaliskuuta Acapulcosta Filippiineille lastinaan arvotavaraa ja erilaisia tarvikkeita. Alus lähti 9. tammikuuta 1799 Álavan laivaston mukana Cavitesta iskeäkseen Kiinan rannikolla oleviin brittiläisiin aluksiin, mistä laivasto palasi 2. helmikuuta Caviteen. Huhtikuussa alus lähti Cavitesta Europan kanssa Kiinan rannikolle, mistä ne palasivat toukokuussa.
Alus oli Filippiineillä, kunnes se lähti 11. tammikuuta 1803 Cavitesta Álavan laivaston mukana Espanjaan päällikkönään Miguel de Zapiaín. Se saapui 1803 Montevideoon vaurioiduttuaan myrskyssä ja 
lähti 9. elokuuta 1804 Montevideosta Cádiziin Santa Claran, Medean ja Nuestra Señora de las Mercedesin kanssa. Alusten lastina oli hopeaa ja kultaa, jotka oli tarkoitettu Ranskalle. Britannian kuninkaallisen laivaston alukset pysäyttivät osaston, vaikka maat eivät olleet sodassa, estääkseen niiden arvokkaan lastin pääsyn Ranskaan. Seuranneessa Cape Santa Marían taistelussa 5. lokakuuta neljä kuninkaallisen laivaston fregattia pakottivat Faman antautumaan. Alus kuitenkin yritti myöhemmin pakoon. HMS Medusa pakotti aluksen antautumaan toistamiseen.
Palvelus > HMS Fama

Alus saapui 20. lokakuuta Portsmouthiin, missä se liitettiin kuninkaalliseen laivastoon nimellä HMS Fama.  Alus makasi reservissä, kunnes se myytiin huhtikuussa 1812.
École supérieure des techniques aéronautiques et de construction automobile

École supérieure des techniques aéronautiques et de construction automobile (ESTACA) on ranskalainen insinöörikoulu, joka perustettiin vuonna 1925.
ESTACA on yksityinen korkeakoulu, joka kouluttaa liikennealan insinöörejä. Koulutustoiminnan lisäksi koulu tekee soveltavaa tutkimusta ilmailun, autojen, avaruuden, ohjatun liikenteen ja merenkulun aloilla.
Koulu sijaitsee Montigny-le-Bretonneux'ssa ja Lavalissa, ja se on valtion hyväksymä. Siitä tuli Groupe ISAE:n jäsen 25.syyskuuta 2012.
Kuuluisia valmistuneita

Radu Manicatide, romanialainen lentokonesuunnittelija
Yodo (1907)

| Yodo / 淀 |
| --- | --- |
 Yodo

Aluksen vaiheet
Rakentaja:  Kawasaki, Kōbe
Kölinlasku:  2. lokakuuta 1906
Laskettu vesille:  11. marraskuuta 1907
Palveluskäyttöön:  8. huhtikuuta 1908
Poistui palveluskäytöstä:  1. huhtikuuta 1940
Loppuvaihe:  romutettu 1945
Tekniset tiedot
Uppouma:  1 250 t
Pituus:  96,1 m
Leveys:  9,8 m
Syväys:  3 m
Koneteho:  6 500 ihp
Nopeus:  22 solmua
Miehistöä:  180
Aseistus
Aseistus:  2 × QF 4,7″/L50 -tykkiä 4 × QF 3,1″ -tykkiä 1 × konekivääri 2 × 18″ torpedoputkea
Yodo (jap. 淀) oli 1908 valmistunut keisarillisen Japanin laivaston panssaroimaton risteilijä, joka poistettiin palveluksesta 1. huhtikuuta 1940. Alus romutettiin vuonna 1945.
Valmistus

Alus tilattiin osana vuoden 1904 hankintoja Kawasakilta Kōbesta, missä köli laskettiin 2. lokakuuta 1906. Alus laskettiin vesille 11. marraskuuta 1907 ja valmistui 8. huhtikuuta 1908.
Palvelus

Alus valmistui Venäjän–Japanin sodan päätyttyä, ja se sijoitettiin koulutukseen ja rannikkopartiointiin. Marraskuussa 1911 alus lähetettiin Japanin laivaston osastossa Bangkokiin Rama VI:n kruunajaisiin.
Alus luokiteltiin 12. lokakuuta 1912 ensimmäisen luokan tykkiveneeksi, ja ensimmäisen maailmansodan puhjettua se liitettiin Japanin 2. laivastoon. Vaikka alus olikin mukana Qingdaon taistelussa, se ei osallistunut muuten varsinaisiin taistelutoimiin. Myöhemmin alus sijoitettiin partioaluksena japanilaisten miehittämään Saksan Mikronesiaan. Sodan päätyttyä alus oli tutkimusaluksena tehden matkoja Kiinan rannikolle. Vuoden 1931 Mantsurian tapahtumien aiheuttaessa jännitteitä Kiinan ja Japanin välille Yodo määrättiin valvomaan Kiinan pohjoisosien rannikkoa, mikä laajeni myöhemmin toisen Kiinan–Japanin sodan alettua myös keskisen Kiinan rannikolle.
Aluksen aseistus poistettiin 1. huhtikuuta 1940, jolloin se nimettiin proomu No 3:ksi. Se oli toisen maailmansodan ajan laituriin kiinnitettynä Iwakunissa. Sodan päätyttyä alus romutettiin vuonna 1945.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Japanese cruiser Yodo
Käännös suomeksi
Zbigniew Spruch

| Zbigniew Spruch |
| --- | --- |
 Zbigniew Spruch
Henkilötiedot
Syntynyt: 13. joulukuuta 1965 (ikä 58)
Kansalaisuus:   Puola
Pyöräilijä
Joukkue:  lopettanut
Laji:  maantiepyöräily
Ura
Ammattilaisjoukkue(et)
1992–1995 1996 1997–1998 1999–2003:  Lampre Panaria Mapei Lampre
| Mitalit> Maa:   Puola.Miesten maantiepyöräily.Maantiepyöräilyn MM-kilpailut  | Mitalit> Maa:   Puola.Miesten maantiepyöräily.Maantiepyöräilyn MM-kilpailut  | Mitalit> Maa:   Puola.Miesten maantiepyöräily.Maantiepyöräilyn MM-kilpailut  | Maa:   Puola> Miesten maantiepyöräily. |
| --- | --- | --- | --- |
|  Hopeaa | Plouay 2000 | maantieajo |  |
Zbigniew Spruch (s. 13. joulukuuta 1965 Kożuchów) on puolalainen maantiepyöräilijä, joka kilpaili ammattilaisena vuosina 1992–2003. Hän edusti Lampre-tallia 1992–1995, Panariaa 1996, Mapeita 1997–1998 ja uudelleen Lamprea 1999–2003. Hän sai hopeaa Romāns Vainšteinsin voittamassa MM-kilpailujen maantieajossa Plouayssa 2000.
Saavutuksia

Lähteet: Cyclingbase, Cycling Archives
Eteläinen maakunta (Sierra Leone)

| Eteläinen maakunta |
| --- | --- |
 Sijainti
Valtio:   Sierra Leone
Hallinto:  
 – hallinnollinen keskus:  Bo
Pinta-ala:  19694 km²
Väkiluku (2015):  1 441 308
 – väestötiheys:  73 as./km²
Eteläinen maakunta on yksi Sierra Leonen maakunnista. Sen pinta-ala on 19 694 km² ja asukasluku 1 441 308. Maakunnan hallinnollinen keskus on Bo, joka on Sierra Leonen toiseksi suurin kaupunki. Eteläinen maakunta kattaa koko valtion eteläosan, mukaan luettuna Atlantin rannikolla sijaitsevan Sherbron saaren (engl. Sherbro Island).
Piirikunnat

Eteläinen maakunta on jaettu neljään piirikuntaan. Lisäksi sherbro-kansalla on jonkinlainen oma pieni alueensa.[lähde? ] Maakunnan neljä piirikuntaa ovat:
Bon piirikunta, keskus Bo
Bonthen piirikunta, keskus Mattru Jong (Matru)
Moyamban piirikunta, keskus Moyamba
Pujehunin piirikunta, keskus Pujehun
Život je sklopio krug

| Život je sklopio krug> Kappaleen tiedot |
| --- | --- |
Esittäjä(t):  Sabahudin Kurt
Säveltäjä(t):  Srđan Matijević
Sanoittaja(t):  Stevan Raičković
Euroviisutiedot
Vuosi:  1964
Maa:  Jugoslavia
Kieli:  serbokroaati
Sijoitus:  13.
Pisteet:  0
”Život je sklopio krug” on Sabahudin Kurtin esittämä musiikkikappale, joka edusti Jugoslaviaa Eurovision laulukilpailussa 1964. Kappaleen on säveltänyt Srđan Matijević ja sanoittanut Stevan Raičković.
Kappale sijoittui Kööpenhaminassa järjestetyssä loppukilpailussa jaetulle viimeiselle sijalle yhdessä Saksan, Portugalin ja Sveitsin kanssa. Se on Jugoslavian ainoa edustuskappale, joka on jäänyt pisteittä.
Óscar Vicente Ojea Quintana

Óscar Vicente Ojea Quintana (s. 15. lokakuuta 1946 Buenos Aires) on argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 25. marraskuuta 1972 ja nimitettiin sen vihkipiispaksi sekä Suellin titulaaripiispaksi 24. toukokuuta 2006. Piispaksi vihkiminen seurasi 2. syyskuuta. Pääkonsekraattorina toimi Jorge Mario Bergoglio, jota avustivat Eduardo Vicente Mirás ja Héctor Rubén Aguer.
Ojea Quintana sai 7. lokakuuta 2009 nimityksen San Isidron hiippakunnan koadjuuttoripiispaksi, ja 30. joulukuuta 2011 hänestä tuli sen piispa.